ambisjonsnivå
Store norske leksikon,Psykologi,Personlighetspsykologi
Ambisjonsnivå, eller aspirasjonsnivå, er den psykologiske betegnelse for et individs mål («hvor høyt det sikter») i en oppgave.
Ambisjonsnivået bestemmes blant annet av tidligere prestasjoner på lignende oppgaver, personlighetstrekk (prestasjonsmotivasjon) og av sosiale forventninger. Eksperimentelle undersøkelser har vist at ambisjonsnivået oftest ligger litt i overkant av tidligere prestasjoner, justeres oppover når man har fullført tidligere oppgaver med hell, og senkes når man ikke har maktet dem. Ambisjonsnivået vil være sterkt avhengig av personens referansegruppe (hvem man sammenligner seg med). Les mer i Store norske leksikon personlighet personlighetspsykologi